open-index/open-wikipedia-markdown huggingface dataset:
Αυστρονησιακές γλώσσες

Οι **αυστρονησιακές γλώσσες** είναι μια ομάδα γλωσσών, που κατάγεται από την Ταϊβάν και διασκορπίστηκε στη νοτιοανατολική θαλάσσια Ασία, στη Μαδαγασκάρη και στα νησιά του Ειρηνικού Ωκεανού, με λίγες από αυτές τις γλώσσες να βρίσκονται στην ηπειρωτική Ασία με 386 εκατομμύρια ομιλητές. Μαζί με την Ινδοευρωπαϊκή, τη Νιγηροκονγκολεζική, Αφροασιατική και Ουραλική ομάδα γλωσσών, είναι στον ίδιο βαθμό ως καλά δομημένες ομάδες γλωσσών από την αρχαιότητα.

Ο Γερμανός ερευνητής Όττο Ντέμπβολφ ήταν o πρώτος, που εκτεταμένα ασχολήθηκε με την αυστρονησιακή ομάδα γλωσσών χρησιμοποιώντας τη συγκριτική μέθοδο. Ένας άλλος Γερμανός, ο Βίλχελμ Σμιντ, επινόησε το όνομα «αυστρονησιακή» από τη γερμανική λέξη *austronesisch*, που προέρχεται από τη λατινική λέξη *auster* (νότιος άνεμος) και την ελληνική λέξη «νήσος». Η ονομασία αυτή ταιριάζει με αυτήν την ομάδα γλωσσών, αφού οι περισσότερες γλώσσες βρίσκονται σε νησιά.

Μόνο λίγες γλώσσες όπως η Μαλάι και η Τσάμικ είναι γηγενείς στην ηπειρωτική Ασία. Πολλές αυστρονησιακές γλώσσες έχουν πολύ λίγους ομιλητές αλλά η πλειοψηφία τους έχουν εκατομμύρια ομιλητές όπως η γλώσσα Μαλάι που έχει 250 εκατομμύρια ομιλητές τοποθετώντας την ως 8η ομιλούμενη γλώσσα στον κόσμο. 20 και περισσότερες γλώσσες είναι επίσημες στις χώρες τους.

Διαφορετικές πηγές μετράν τις γλώσσες διαφορετικά αλλά όποιος τρόπος και αν χρησιμοποιηθεί, η Αυστρονησιακή και η Νιγηροκονγκολεζική ομάδα γλωσσών είναι οι δύο μεγαλύτερες στον κόσμο, έχοντας η καθεμία το ένα πέμπτο των συνολικών γλωσσών στον κόσμο.
Γενικές εκλογές 2015 στη Γουιάνα

Πρόωρες **γενικές εκλογές** διεξήχθησαν στη Γουιάνα στις 11 Μαΐου 2015, ταυτόχρονα με τις περιφερειακές εκλογές. Το αποτέλεσμα ήταν μια νίκη για τον συνασπισμό Συνεργασία για την Εθνική Ενότητα + Συνασπισμός για την Αλλαγή (APNU+AFC), ο οποίος κέρδισε 33 από τις 65 έδρες στην Εθνοσυνέλευση. Μετά τις εκλογές, ο ηγέτης του APNU, Ντέιβιντ Α. Γκρέιντζερ, ορκίστηκε πρόεδρος στις 16 Μαΐου 2015.

## Πλαίσιο
Οι εκλογές προκηρύχτηκαν ως αποτέλεσμα του αδιεξόδου στο οποίο περιήλθαν ο πρόεδρος Ντόναλντ Ράμοταρ και η Εθνοσυνέλευση. Ειδικότερα, ο πρόεδρος αψήφησε τις περικοπές των δαπανών που είχαν επιβληθεί από την Εθνοσυνέλευση, με αποτέλεσμα η τελευταία να καταθέσει πρόταση μομφής εναντίον του προέδρου. Ο Ράμοταρ συνακόλουθα ανέστειλε τη λειτουργία της Εθνοσυνέλευσης τον Νοέμβριο του 2014 και την διέλυσε 3 μήνες αργότερα. Η ημερομηνία διεξαγωγής των εκλογών ανακοινώθηκε από τον Ράμοταρ στις 20 Ιανουαρίου 2015.

## Εκλογικό σύστημα
Τα 65 αιρετά μέλη της Εθνοσυνέλευσης αναδείχθηκαν με ψηφοφορία, με τη χρήση κλειστών λιστών και με αναλογική εκπροσώπηση από μια μονή πανεθνική περιφέρεια 40 εδρών και 10 μικρότερες περιφέρειες με συνολικά 25 έδρες. Η κατανομή των εδρών έγινε με την απλή αναλογία.

## Αποτελέσματα

## Παραπομπές


## Εξωτερικοί σύνδεσμοι
*Εκλογική Επιτροπή της Γουιάνας

2015
Γουιανα
Πίτερ Μ. Κρίστιαν

Ο **Πίτερ Μ. Κρίστιαν** (Peter M. Christian, 1947-) ήταν ο  Πρόεδρος των Ομόσπονδων Πολιτειών της Μικρονησίας από το 2015 ως το 2019.
Εξελέγη πρόεδρος στις 11 Μαΐου 2015. 

## Βιογραφία
Γεννήθηκε στις 16 Οκτωβρίου 1947. Εξελέγη γερουσιαστής το 2007 στην Ποπέι και επανεξελέγη το 2011. Υπηρέτησε ως πρόεδρος της επιτροπής Μεταφορών και Επικοινωνιών κατά τη θητεία του στο Κογκρέσο, το 2007.

Ανέλαβε καθήκοντα τον Μάιο του 2015, μαζί με τον αντιπρόεδρο και τα μέλη του 19ου Κογκρέσου.
 
Απέτυχε να εκλεγεί γερουσιαστής στην Πονπέι στις εκλογές του Μαρτίου του 2019, χάνοντας αυτόματα το δικαίωμα να διεκδικήσει την επανεκλογή του στην προεδρία.

## Παραπομπές


## Εξωτερικοί σύνδεσμοι
*Marianas Variety - FSM has new president, vice president, speaker 

Κατηγορία:Πρόεδροι των Ομόσπονδων Πολιτειών Μικρονησίας
IEC 62304

Το διεθνές πρότυπο **IEC 62304** – λογισμικό ιατρικής συσκευής  – διαδικασίες κύκλου ζωής λογισμικού  είναι ένα πρότυπο το οποίο καθορίζει τις απαιτήσεις του κύκλου ζωής για την ανάπτυξη του ιατρικού λογισμικού και λογισμικού εντός ιατρικών συσκευών. Εναρμονίζεται με την Ευρωπαϊκή Ένωση (Ε.Ε.) και τις Ηνωμένες Πολιτείες Αμερικής (Η.Π.Α), και, επομένως, μπορεί να χρησιμοποιηθεί ως ένα ως ένα σημείο αναφοράς για συμμόρφωση με τις ρυθμιστικές απαιτήσεις από αυτές τις δύο Αγορές.

## Επιπτώσεις του IEC 62304 για το λογισμικό
Το πρότυπο IEC 62304 απαιτεί ορισμένες προφυλάξεις με τη χρήση του λογισμικού, ιδιαίτερα το λογισμικό αγνώστου προέλευσης, (software of unknown pedigree or provenance), που ονομάζεται SOUP στο πρότυπο. Το πρότυπο περιγράφει ένα μοντέλο αποφάσεων με βάση το ρίσκο για το πότε η χρήση του SOUP είναι αποδεκτή, και ορίζει απαιτήσεις δοκιμών για το SOUP για να υποστηρίζει ένα σκεπτικό με βάση το οποίο θα πρέπει να χρησιμοποιηθεί το εν λόγω λογισμικό.

## Δείτε επίσης
* International Electrotechnical Commission (IEC)
* Λίστα των προτύπων IEC
* IEC 60601
* ISO 14971
* Time-triggered system (a software architecture that is used in many safety-critical systems)

## Αναφορές


## Εξωτερικοί Σύνδεσμοι

Κατηγορία:Ιατρικά πρότυπα
Κατηγορία:Πρότυπα IEC
Πρόεδρος των Ομόσπονδων Πολιτειών Μικρονησίας

Ο **Πρόεδρος των Ομόσπονδων Πολιτειών Μικρονησίας** είναι ο αρχηγός κράτους της νησιωτικής χώρας. Όπως και ο Αντιπρόεδρος εκλέγεται από το Κογκρέσο ανάμεσα στους 4 γερουσιαστές. Η θητεία του είναι 4ετής και ανανεώσιμη μόνο μια φορά. Δεν μπορεί να διεκδικήσει κανείς το αξίωμα του Προέδρου αν δεν βρίσκεται στη χώρα για τουλάχιστον 15 χρόνια, δεν είναι πολίτης της Μικρονησίας από τη γέννησή του και δεν θητεύει στο Κογκρέσο για 4 χρόνια.

## Πρόεδροι

## Παραπομπές


## Εξωτερικοί σύνδεσμοι

* President of the FSM (επίσημος ιστότοπος)
Μάρκος Νομικός

Ο **Μάρκος Νομικός** του Πέτρου (17 Σεπτεμβρίου 1898 – 7 Φεβρουαρίου 1984) ήταν Έλληνας εφοπλιστής και πολιτικός. Υπηρέτησε ως βουλευτής Κυκλάδων. Ήταν γόνος της οικογένειας εφοπλιστών Νομικού, από τη Σαντορίνη.

## Βιογραφία
Γεννήθηκε στη Σαντορίνη και ήταν γιος του Πέτρου Νομικού, ιδρυτή της "Θηραϊκής Ακτοπλοΐας" (1930). Ακολούθησε νομικές σπουδές στο Πανεπιστήμιο της Αθήνας.Το 1918, έγινε εφοπλιστής και 5 χρόνια αργότερα ανέλαβε τη διεύθυνση της εταιρείας του πατέρα του, Πέτρου Νομικού. Σε ένα από τα κότερά του, το "Νόρθγουιντ", είχε ταξιδέψει στα ελληνικά νησιά, ως προσκεκλημένη, η μετέπειτα Ζακλίν Κένεντι Ωνάση, το 1963, λίγους μήνες προτού δολοφονηθεί ο τότε σύζυγός της, Τζον Φ. Κένεντι. 

Εξελέγη για πρώτη φορά βουλευτής Θήρας στις εκλογές του 1952 με τον Ελληνικό Συναγερμό και στη συνέχεια εντάχθηκε στην ΕΡΕ, με την οποία εξελέγη βουλευτής Κυκλάδων το  1956,  1958,  1961,  1963 και  1964. 

Ήταν παντρεμένος με την Αννίκα Πρωτονοταρίου και απέκτησαν 4 παιδιά: την Αναστασία (γ. 1918), τον Αναστάσιο (γ. 1920), την Αντωνία (γ. 1921) και τη Μαρία (γ. 1928).
Διετέλεσε μεταξύ άλλων μέλος του Δ.Σ. της "ΑΓΕΤ Ηρακλής".

Απεβίωσε σε ηλικία 86 ετών, στις 7 Φεβρουαρίου 1984.

## Παραπομπές


Κατηγορία:Βουλευτές Θήρας
Κατηγορία:Βουλευτές Κυκλάδων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες εφοπλιστές
Κυνηγητό θανάτου

Το ***Κυνηγητό θανάτου*** (αγγλικά: *Dead of Night*) είναι μια καναδική ταινία τρόμου σε σκηνοθεσία Μπομπ Κλαρκ και σε σενάριο Άλαν Όρμσμπι. Πρωταγωνιστούν οι Τζον Μάρλεϊ, Λιν Κάρλιν, Ρίτσαρντ Μπάκους, Χέντερσον Φόρσιθ, Άνια Όρμσμπι και Τζέιν Ντάλι. Είναι εμπνευσμένο στη σύντομη ιστορία του Γουίλιαμ Γουάιμαρκ Τζέικομπς, "The Monkey's Paw".

## Πλοκή
Ο νεαρός βετεράνος Άντι σκοτώνεται στο Βιετνάμ από ελεύθερο σκοπευτή. Εκείνο το βράδυ τα άσχημα νέα μαθαίνουν η οικογένειά του. Όμως αργότερα το Βράδυ βρίσκουν τον νεαρό Άντι στο σαλόνι και τον υποδέχονται με αγάπη. Όμως σύντομα θα μάθουν ότι αυτός δεν είναι ο Άντι που κάποτε ήξεραν.

## Ηθοποιοί και Χαρακτήρες
*Τζον Μάρλεϊ στο ρόλο του *Τσαρλς Μπρουκς*
*Λιν Κάρλιν στο ρόλο της *Κριστίν Μπρουκς*
*Ρίτσαρντ Μπάκους στο ρόλο του *Άντι Μπρουκς*
*Χέντερσον Φόρσιθ στο ρόλο του *Γιατρού Φίλιπ Άλμαν*
*Άνια Όρμσμπι στο ρόλο της *Καθι Μπρουκς*
*Τζέιν Ντάλι στο ρόλο της *Τζοάν*
*Μάικλ Μέιζες στο ρόλο του *Μπομπ*

## Παραγωγή
Τα γυρίσματα έγιναν στο Μπρουκσβαιλ της Φλόριντα. Αυτή είναι η πρώτη δουλεία του δημιουργού ειδικών εφέ, Τομ Σαβίνι. 

## Προβολή
Το *Dead of Night* προβλήθηκε στην Τάμπα της Φλόριντα στις 30 Αυγούστου, 1974.

## Κυκλοφορία σε DVD
Η εταιρία διανομής Blue Underground κυκλοφόρησε μια ειδική έκδοση της ταινίας με τον τίτλο *Deathdream* το 2004. Ως Ειδικά Χαρακτηριστικά το DVD περιείχε ηχητικούς σχολιασμούς από τους Μπομπ Κλαρκ και Άλαν Όρμσμπι, το featurette Τομ Σαβίνι: Τα πρώτα χρόνια, το featurette Deathdreaming: Συνέντευξη με τον Ρίτσαρντ Μπακους, εναλλακτικό ξεκίνημα, επεκταμένη σκηνή τέλους, μια αφίσα, τρέιλερ και γκαλερί.

## Υποδοχή
Η ταινία γνώρισε θετικές κριτικές από το κοινό. Στο Rotten Tomatoes κρατάει μια βαθμολογία των 71% βασισμένη σε 7 κριτικές. Στο IMDb έχει μια βαθμολογία των 6,8/10. Η ελληνική ιστοσελίδα b-movies.gr έδωσε στην ταινία μια άριστη βαθμολογία των 5/5 και είπε "Πραγματικά εκπληκτικό, χωρίς καμία αμφιβολία, από μένα παίρνει το μάξιμουμ, και ελπίζω κάποια στιγμή να το δούμε και στη χώρα μας σε DVD".

## Εξωτερικοί σύνδεσμοι
*

*Παρουσίαση της ταινίας στο b-movies.gr

Κατηγορία:Καναδικές ταινίες
Κατηγορία:Ταινίες του 1974
Κατηγορία:Αγγλόφωνες ταινίες
Κατηγορία:Καναδικές ταινίες τρόμου
Προγκρές Μ1-11

Το **Προγκρές Μ1-11** (η NASA το ονόμασε **Progress 13** ή **13P**) ήταν ρωσικό μη επανδρωμένο διαστημόπλοιο, τύπου Προγκρές-Μ1 11F615A55, το οποίο εκτοξεύτηκε το 2004 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο, καθώς και εξοπλισμό για την διεξαγωγή επιστημονικής έρευνας. Επίσης μετέφερε ένα διαστημικό σκάφανδρο Ορλάν προ αντικατάσταση παλαιότερου, νέα γεννήτρια οξυγόνου τύπου Elektron το πακέτο πειραμάτων Matreshka, που τοποθετήθηκε στο εξωτερικό του τμήματος Ζβεζντά και άλλα υλικά.

## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 29 Ιανουαρίου 2004 (11:58:08 GMT) και συνδέθηκε με το τμήμα Ζβεζντά του σταθμού την 31η Ιανουαρίου (13:13:11 GMT). Παρέμεινε εκεί μέχρι και τις 24 Μαΐου (09:19:29 GMT), οπότε και αποσυνδέθηκε προκειμένου να απελευθερωθεί η θύρα για το επόμενο σκάφος ανεφοδιασμού, το Προγκρές Μ-49. Παρέμεινε σε τροχιά για δέκα ακόμα ημέρες, κατά την διάρκεια των οποίων έγιναν δοκιμές του συστήματος ελέγχου ύψους του. Καταστράφηκε κατόπιν εντολής στην ατμόσφαιρα, πάνω από τον Ειρηνικό Ωκεανό, στις 3 Ιουνίου.

## Δείτε επίσης
* Διαστημικές αποστολές το 2004

## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2004
Ασπιδοειδές ηφαίστειο

Το **ασπιδοειδές ηφαίστειο** είναι τύπος ηφαιστείου το οποίο δημιουργείται από ροές λάβας η οποία είχε χαμηλό ιξώδες. Έχει μεγάλο μέγεθος και ήπιο προφίλ, μοιάζοντας με ασπίδα ακουμπισμένη στο έδαφος. Οι εκρήξεις τους είναι ήπιες. Γνωστά ασπιδοειδή ηφαίστεια είναι το Μάουνα Κέα στη Χαβάη, τα νησιά Γκαλαπάγκος.

κατηγορία:Ηφαίστεια
Άτλας (αστέρας)

Ο **Άτλας** είναι τριπλό σύστημα αστέρων στο ανοικτό σμήνος των Πλειάδων (M45). Είναι επίσης γνωστός με το όνομα **27 του Ταύρου**.

Ο βασικός αστέρας **Atlas A** είναι ένας μπλε-λευκός γίγαντας τύπου B με φαινόμενο μέγεθος 3,62. Ο τύπος του αστρικού συστήματος είναι φασματοσκοπικά διπλός ενώ τα μεγέθη των αστέρων του  είναι +4.1 και +5.6. Το διπλό σύστημα κάνει μία περιφορά κάθε 1250 ημέρες.

## Πηγές
* Alcyone ephemeris

## Δείτε επίσης
* Κατάλογος αστέρων του Ταύρου

## Εξωτερικοί σύνδεσμοι
* 

Κατηγορία:Γίγαντες αστέρες τύπου B
Κατηγορία:Ταύρος (αστερισμός)
Κατηγορία:Τριπλά αστρικά συστήματα
Κωνσταντίνος Στάικος

Ο **Κωνσταντίνος Σπ. Στάικος** (Αθήνα 1943 - Αθήνα, 3 Απριλίου 2023) ήταν Έλληνας αρχιτέκτονας και ιστορικός του βιβλίου.

Σπούδασε στη Σχολή Καλών Τεχνών, στο τμήμα εφαρμοσμένων Τεχνών, Διακοσμητική - Σκηνογραφία. Ολοκλήρωσε τις σπουδές του στο Παρίσι, στην École Nationale Superieur des arts Decoratif, και εργάστηκε ως αρχιτέκτων εσωτερικών χώρων από τη δεκαετία του 1960.

Από τα πιο σημαντικά έργα που του ανατέθηκαν ήταν ο σχεδιασμός και η επίβλεψη των εργασιών σε δύο βιβλιοθήκες: η Βιβλιοθήκη της Μονής του Αγίου Ιωάννου του Θεολόγου στην Πάτμο, που διήρκεσε 10 χρόνια και ολοκληρώθηκε το 1989 και η Βιβλιοθήκη του Οικουμενικού Πατριαρχείου στο Φανάρι, που ολοκληρώθηκε το 1993. Άλλα έργα του είναι η αποκατάσταση, ανάπλαση, διαμόρφωση και ο εξοπλισμός μνημειακών χώρων όπως: το Δημαρχείο Αθηνών, η Βουλή των Ελλήνων, η Εθνική Βιβλιοθήκη κ.α.

Παράλληλα, από το 1973, ασχολείται με την ιστορία του Ελληνικού βιβλίου, από τον 15ο αιώνα ως τον 19ο, δηλαδή από την Αναγέννηση ως τον Νεοελληνικό Διαφωτισμό και με την αρχιτεκτονική εξέλιξη του θεσμού της βιβλιοθήκης από την Αρχαιότητα έως την Αναγέννηση. Προϊόν της ενασχόλησης αυτής είναι η έκδοση με τίτλο, «Χάρτα της Ελληνικής Τυπογραφίας» και η έκδοση «Βιβλιοθήκη. Από την Αρχαιότητα έως την Αναγέννηση και Σημαντικές Ουμανιστικές και Μοναστηριακές Βιβλιοθήκες (3.000 π.Χ - 1.600 μ.Χ.)», που κυκλοφόρησαν και αγγλικά. Από το 2000, εκδοτικοί οίκοι της Ευρώπης και της Αμερικής του ανέθεσαν τη συγγραφή της ιστορίας της βιβλιοθήκης στο Δυτικό Πολιτισμό, έκδοση που κυκλοφόρησε σε πέντε τόμους: Ο Ελληνικός Κόσμος, η Ρωμαϊκή Εποχή, το Βυζάντιο, ο Δυτικός Μεσαίωνας και η Αναγέννηση. Το Δεκέμβριο του 2012 κυκλοφόρησαν οι μελέτες του «Η Βιβλιοθήκη του Πλάτωνα και της Ακαδημίας» και "Διαχρονικά τεκμήρια της Πλατωνικής παράδοσης", ενώ τον Δεκέμβριο του 2015 εκδόθηκε το έργο του "Αριστοτέλους Βιβλιοθήκη".  

Ο Στάικος αποφάσισε το 2010 να παραχωρήσει τη συλλογή βιβλίων του στο Ίδρυμα Ωνάση, με στόχο να διατηρηθεί ως κτήμα εσαεί του Ελληνικού έθνους. Η συλλογή βιβλίων του μετονομάστηκε σε "Ελληνική Βιβλιοθήκη του Ιδρύματος Ωνάση" και εγκαταστάθηκε στο νεοκλασσικό κτήριο που διατηρεί το Ίδρυμα στην οδό Αμαλίας 56.

Κατείχε τον εκδοτικό-τυπογραφικό οίκο Άτων.

Απεβίωσε στις 3 Απριλίου 2023.

## Παραπομπές


Κατηγορία:Έλληνες αρχιτέκτονες
Κατηγορία:Έλληνες εκδότες
Κατηγορία:Συλλέκτες
Live - Bursting Out

Το **Live - Bursting Out** είναι διπλό, ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 22 Σεπτεμβρίου του 1978 μέσω της δισκογραφικής εταιρίας "Chrysalis Records". 

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 4,3 / 5 και το "ProgArchives" με 4,17 / 5.

Ο δίσκος ανέβηκε στο Top-20 των περισσότερων ευρωπαϊκών τσαρτ και το # 21 του Billboard των ΗΠΑ, όπως και το # 24 στον Καναδά. Βραβεύθηκε ως χρυσός στις Ηνωμένες Πολιτείες και τον Καναδά και ως ασημένιος στην Μεγάλη Βρετανία.

## Λίστα Τραγουδιών
### Μέρος πρώτο
#"Introduction by Claude Nobs"&nbsp;– 0:50
#"No Lullaby"&nbsp;– 5:35
#"Sweet Dream"&nbsp;– 4:52
#"Skating Away (On the Thin Ice of the New Day)"&nbsp;– 5:03
#"Jack in the Green"&nbsp;– 3:37
#"One Brown Mouse"&nbsp;– 4:08
#"A New Day Yesterday"&nbsp;– 3:08
#"Flute Solo Improvisation / God Rest Ye Merry Gentlemen / Bourée [Medley]" (Instrumental)&nbsp;– 6:08
#"Songs from the Wood"&nbsp;– 2:32
#"Thick as a Brick"&nbsp;– 12:32 (Anderson/Bostock)

### Μέρος δεύτερο
#"Introduction by Ian Anderson"&nbsp;– 0:43
#"Hunting Girl"&nbsp;– 6:01
#"Too Old to Rock 'n' Roll: Too Young to Die!"&nbsp; – 4:19
#"Conundrum" (Instrumental)&nbsp; – 6:55 (Martin Barre/Barriemore Barlow)
#"Minstrel in the Gallery"&nbsp;– 5:47
#"Cross-Eyed Mary"&nbsp;– 3:39
#"Quatrain" (Instrumental)&nbsp;– 1:32 (Martin Barre)
#"Aqualung"&nbsp;– 8:35 (Anderson, Jennie Franks)
#"Locomotive Breath"&nbsp;– 5:32
#"The Dambusters March" (Instrumental) – 3:27 (Eric Coates)
* Όλες οι συνθέσεις γράφτηκαν από τον Ίαν Άντερσον, εκτός αν αναφέρεται διαφορετικά.

## Θέσεις τσαρτ
***Live - Bursting Out*** *(άλμπουμ)*

***Επίσημη κυκλοφορία: [[22 Σεπτεμβρίου]] [[1978]]***

## Βραβεία
***Heavy Horses*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 
Ηνωμένο Βασίλειο (*BPI Certification*): Ασημένιος 

## Μέλη των Jethro Tull
Οι μουσικοί οι οποίοι ηχογράφησαν το "*Live - Bursting Out*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα, μαντολίνο, μαρίμπα, φωνητικά
* **[[Τζον Γκλάσκοκ]]** - μπάσο, ηλεκτρική κιθάρα, φωνητικά
* **Τζον Έβαν** - πιάνο, πλήκτρα, ακορντεόν, συνθεσάιζερ, φωνητικά
* **Ντέιβιντ Πάλμερ** - πλήκτρα, φωνητικά
* **[[Μπάριμορ Μπάρλοου]]** - τύμπανα, κρουστά, φωνητικά, φλάουτο

## Παραπομπές


## Πηγές
* Live - Bursting Out - Jethro Tull | Songs, Reviews, Credits, Awards | AllMusic
* Jethro Tull - Live - Bursting Out (album review) | Sputnikmusic
* JETHRO TULL Live - Bursting Out reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1978
ΜTorrent

Το **μTorrent** (γνωστό και ως **uTorrent**) είναι ένας πελάτης της BitTorrent και επιτρέπει την μορφοποίηση torrent σε απλά αρχεία. Είναι ο πιο γνωστός πελάτης της BitTorrent στην Κίνα, μετά την Xunlei. Το ελληνικό γράμμα μ, στην αρχή του ονόματος πρόκειται για το prefix του "Micro-". Ξεκίνησε τον Σεπτέμβριο του 2005. Ο κώδικας ανήκει στην BitTorrent Inc. Όλες οι εκδόσεις γράφτηκαν στην γλώσσα C++. Στις 7 Δεκεμβρίου 2006, το μTorrent πουλήθηκε στην BitTorrent. Τον Σεπτέμβριο του 2007, κυκλοφόρησε το BitTorrent 6.0, και προοριζόταν ως μία ξανασημαδεμένη έκδοση του **μTorrent**.

## Υποστήριξη Magnet Link
Η έκδοση 1.8 (που κυκλοφόρησε στις 9 Αυγούστου 2008) υποστήριζε τα Magnet Link (URI).

## Παραπομπές


## Εξωτερικοί σύνδεσμοι
*Ιστοσελίδα
*Facebook
*Twitter
*Instagram

Κατηγορία:Λογισμικό κοινοποίησης αρχείων
Προγκρές Μ1-10

Το **Προγκρές Μ1-10** (η NASA το ονόμασε **Progress 11** ή **11P**) ήταν ρωσικό μη επανδρωμένο διαστημόπλοιο τύπου Προγκρές-Μ1 11F615A55, το οποίο εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Μετέφερε προμήθειες, συμπεριλαμβανομένων τροφίμων, νερού και οξυγόνου για το πλήρωμα καθώς και εξοπλισμού για την διεξαγωγή επιστημονικής έρευνας.

## Αποστολή
Το Προγκρές Μ1-10 εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 8 Ιουνίου 2003 (10:34 GMT) και συνδέθηκε με το τμήμα Πιρς του σταθμού στις 11 Ιουνίου (11:14:53 GMT). Παρέμεινε εκεί για τρεις μήνες, συγκεκριμένα μέχρι τις 4 Σεπτεμβρίου (19:41:44 GMT). Παρέμεινε σε τροχιά για ένα μήνα, κατά την διάρκεια του οποίου έγινε έρευνα παρατήρησης της γης. Το διαστημόπλοιο καταστράφηκε στην ατμόσφαιρα, πάνω από τον Ειρηνικό Ωκεανό στις 3 Οκτωβρίου.

## Δείτε επίσης
* Διαστημικές αποστολές το 2003

## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2003
Microsoft PowerPoint

right|thumb|PowerPoint 2007|300px
Το **Microsoft PowerPoint** είναι ένα πρόγραμμα παρουσίασης για τα Windows και για τα OS X. Χρησιμοποιείται για τη δημιουργία παρουσιάσεων, που αποτελούνται από κείμενο, γραφήματα, εικόνες και βίντεο τα οποία μπορεί να τα εμφανίσει στην οθόνη του υπολογιστή ή προτζέκτορα και να τα εκτυπώσει.

## Ιστορικό
Το πρόγραμμα εμφανίστηκε πρώτη φορά για τα Mac ως **Presenter** από τους **Dennis Austin** και **Thomas Rudkin**. Το 1987, μετονομάστηκε σε **PowerPoint** λόγω προβλημάτων με τα εμπορικά σήματα και συνεχίζει να έχει αυτό το όνομα. Η ιδέα του ονόματος ήρθε από τον **Robert Gaskins**. Το PowerPoint κυκλοφόρησε δημόσια στις 22 Μαΐου 1990, την ίδια μέρα όταν η Microsoft κυκλοφόρησε τα Windows 3.0. 

Παρουσιάστηκαν αρκετές αλλαγές στο PowerPoint 97, όπως το **Visual Basic for Applications** (VBA). Το PowerPoint 2000, όπως και οι άλλες εφαρμογές του Office 2000, περιείχε το **Πρόχειρο**, το οποίο συγκρατούσε αρκετά κείμενα, εικόνες κ.α. σε ένα. Το PowerPoint 2002, διευκόλυνε την χρήση του Animation.

## Μορφές
Οι μορφές του PowerPoint είναι .ppt, .pptx, .pps, ή .ppsx. Από τον Φεβρουάριο του 2008, η προδιαγραφή της μορφής .ppt μπορεί να ληφθεί ελεύθερα.

## Παραπομπές


Κατηγορία:Λογισμικό Microsoft
PowerPoint
Κατηγορία:MacOS
Ουίλιαμ Χάζλιτ

Ο **Ουίλιαμ Χάζλιτ** (*William Hazlitt*, 10 Απριλίου 1778 - 18 Σεπτεμβρίου 1830) ήταν Άγγλος συγγραφέας, γνωστός για τα ανθρωπιστικά δοκίμιά του και τη λογοτεχνική κριτική, ως ο μεγαλύτερος κριτικός τέχνης της εποχής του, και ως κριτικός θεάτρου, κοινωνικός σχολιαστής και φιλόσοφος. Ήταν επίσης ζωγράφος. Θεωρείται σήμερα ένας από τους μεγάλους κριτικούς και δοκιμιογράφους της αγγλικής γλώσσας, μαζί με τον Σάμιουελ Τζόνσον και τον Τζωρτζ Όργουελ. Ωστόσο, το έργο του σήμερα διαβάζεται λίγο και ως επί το πλείστον δεν τυπώνεται πια. Κατά τη διάρκεια της ζωής του έγινε φίλος με πολλούς συγχρόνους του, που συναποτελούν τον λογοτεχνικό κανόνα του 19ου αιώνα, συμπεριλαμβανομένων των Charles και Mary Lamb, Σταντάλ, Samuel Taylor Coleridge, William Wordsworth, και Τζον Κητς.

## Παραπομπές


Χαζλιτ
Χένρι Ουάλας

Ο **Χένρι Ουάλας** (*Henry Agard Wallace*, 7 Οκτωβρίου 1888 – 18 Νοεμβρίου 1965) ήταν ο 33ος αντιπρόεδρος των Ηνωμένων Πολιτειών (1941–1945), Υπουργός Γεωργίας (1933–1940) και Υπουργός Εμπορίου (1945–1946). Στις προεδρικές εκλογές του 1948, ο Ουάλας ήταν ο υποψήφιος του Προοδευτικού Κόμματος για την Προεδρία των ΗΠΑ.

## Παραπομπές


## Εξωτερικοί σύνδεσμοι
* 

Αντιπρόεδροι των ΗΠΑ
ΜΤΚ (αθλητικό σωματείο)

Η **ΜΤΚ** (ουγγρικά: *MTK*) αποτελεί ουγγρικό αθλητικό σωματείο. Ιδρύθηκε το 1888 και διαθέτει μια σειρά από αθλητικά τμήματα. Στην αρχή δημιουργήθηκαν τμήματα στίβου, πάλης, άρσης βαρών και ποδηλασίας, ενώ αργότερα δημιουργήθηκαν τμήματα κολύμβησης και ξιφασκίας, για να φτάσουμε το 1901 στην ίδρυση του ποιο γνωστού τμήματος του συλλόγου, που είναι αυτό του ποδοσφαίρου.

Οι αθλητές του συλλόγου έχουν κερδίσει συνολικά 33 χρυσά, 28 αργυρά και 21 χάλκινα μετάλλια στους Ολυμπιακούς Αγώνες, γεγονός που κατατάσει το σύλλογο στην 33η θέση σε παγκόσμιο επίπεδο. Μόνο στο σκάκι, ο σύλλογος κατέκτησε συνολικά 8 χρυσά, 13 ασημένια και 7 χάλκινα μετάλλια. Στα Παγκόσμια Πρωταθλήματα ο σύλλογος κατέκτησε 180 χρυσά, 141 αργυρά και 116 χάλκινα μετάλλια, ενώ στα ευρωπαϊκά πρωταθλήματα 83 χρυσά, 76 αργυρά και 63 χάλκινα μετάλλια.

## Διατελέσαντες Πρόεδροι
Ακολουθούν τα ονόματα των προέδρων της ΜΤΚ:
* Βέρμες Λάγιος 1889 – 1891
* Πόρσολτ Γιούλα 1892 – 1898
* Δρ. Χέτεες Άνταλ 1899 – 1903
* Μπρούλ Άλφρεντ 1905 – 1944
* Βας Ζόλταν 1945 – 1949
* Σόμογκι Γιάνος 1951 – 1953
* Κόβατς Λάγιος 1953 – 1954
* Τοτ Ίστβαν 1954 – 1956
* Ντένες Ίστβαν 1959 – 1963
* Μπάναλμι Φέρεντς 1963 – 1969
* Δρ. Κρέκατς Γκιόργκι 1969 – 1971
* Φέκετε Γιάνος 1971 – 2000
* Δρ. Χόρκσαρ Ίστβαν 2001 – 2002
* Σέκσο Κσάμπα 2002 – 2003
* Ούνβαλντ Γκιόργκι 2004 – 2010
* Δρ. Ντέουτς Τάμας 2010 –

## Έμβλημα
Η τελευταία τροποποίηση του εμβλήματος του συλλόγου παρουσιάστηκε επίσημα το 2014.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Ουγγαρίας
Κατηγορία:Ιδρύσεις αθλητικών συλλόγων το 1888
Ντιν Άτσεσον

Ο **Ντιν Γκόντερχαμ Άτσεσον** (, 11 Απριλίου 1893 – 12 Οκτωβρίου 1971) ήταν Αμερικανός πολιτικός και δικηγόρος. Ως Υπουργός Εξωτερικών στην κυβέρνηση του προέδρου Χάρι Τρούμαν 1949-1953, έπαιξε κεντρικό ρόλο στον καθορισμό της αμερικανικής εξωτερικής πολιτικής κατά τη διάρκεια του Ψυχρού Πολέμου. Ο Άτσεσον βοήθησε στο σχεδιασμό του Σχεδίου Μάρσαλ και έπαιξε κεντρικό ρόλο στην η ανάπτυξη του Δόγματος Τρούμαν και τη δημιουργία του ΝΑΤΟ.

Η πιο διάσημη απόφαση του Άτσεσον ήταν το ότι έπεισε τον Πρόεδρο Τρούμαν να παρέμβει στον πόλεμο της Κορέας τον Ιούνιο του 1950. Έπεισε επίσης τον Τρούμαν για την αποστολή βοήθειας και συμβούλων στις γαλλικές δυνάμεις στην Ινδοκίνα, αν και το 1968 τελικά συμβούλεψε τον Πρόεδρο Λίντον Τζόνσον να διαπραγματευτεί ειρήνη με το Βόρειο Βιετνάμ. Κατά τη διάρκεια της κρίσης των πυραύλων της Κούβας, ο Πρόεδρος Κένεντι κάλεσε τον Άτσεσον για παροχή συμβουλών, τοποθετώντας τον στην εκτελεστική επιτροπή (ExComm), μια στρατηγική συμβουλευτική ομάδα.

## Παραπομπές


Κατηγορία:Υπουργοί εξωτερικών των ΗΠΑ
Ιωάννης Αβράμιος

Ο **Ιωάννης Αβράμιος** (Βενετία 1670 – Βιέννη 1718) ήταν Έλληνας λόγιος, ιατρός, δάσκαλος και διορθωτής ελληνικών βιβλίων και ιερωμένος κρητικής καταγωγής. Οι σπουδές του αφορούσαν τα αρχαία ελληνικά και τα λατινικά. Έγραψε, καθώς και διόρθωσε αρκετά κείμενα, φιλοτεχνώντας και πολλές μεταφράσεις. Έργα του γνωστά, πρέπει να θεωρούνται: *Απανθίσματα ποιητικά*, *Πολιτικόν θέατρον*, *Λόγοι*, κ.ά.

## Βιογραφία
Ο Αβράμιος διετέλεσε εφημέριος της ελληνικής εκκλησίας της Βενετίας, καθώς επίσης εργάστηκε σε διάφορα τυπογραφεία της πόλης, όπου είχε τον ρόλο του διορθωτή εκκλησιαστικών βιβλίων. Επιπλέον, υπήρξε και διδάσκαλος στη Ζάκυνθο όπως επίσης και στην κοινοτική σχολή της Βενετίας, έως ότου εκδιώχθηκε από τον Μελέτιο Τυπάλδο, τον μητροπολίτη.

Μετά τον διωγμό του κατέφυγε στο Βουκουρέστι, όπου έτυχε της προστασίας και της φιλίας του Ιωάννη Κωνσταντίνου Βασσαραβά, ηγεμόνα της Ουγγαροβλαχίας. Εκεί, η εκδοτική και διδακτική του δράση υπήρξε έντονη.

Το 1716, έλαβε μέρος στη συνωμοσία εναντίον του Μαυροκορδάτου. Η συμμετοχή του αυτή τον οδήγησε στο να φυλακιστεί στο μοναστήρι Σβαγκόβ. Οταν παρήλθε ο καιρός και απελευθερώθηκε, κατευθύνθηκε στη Βιέννη, όπου και πέθανε το 1718.

## Παραπομπές


Κατηγορία:Έλληνες ιατροί του 17ου αιώνα
Κατηγορία:Έλληνες λόγιοι του 17ου αιώνα
Κατηγορία:Έλληνες ιατροί του 18ου αιώνα
Χρήστος Αγαλλόπουλος

Ο **Χρήστος Αγαλλόπουλος** (1897 - 8 Ιουνίου 1959) ήταν Έλληνας νομικός και κοινωνιολόγος. Έγινε γνωστός ως ο άνθρωπος που καθιέρωσε την κοινωνική ασφάλιση στην Ελλάδα και ήταν ο πρώτος γενικός διευθυντής του ΙΚΑ, από το 1934 ως το 1954.

## Βιογραφία
Γεννήθηκε στον Πλάτανο Ναυπακτίας. Στην αρχή υπηρέτησε στον Πολεμικό Ναυτικό και στο Λιμενικό Σώμα στον τομέα του Οικονομικού. Σπούδασε στην Αθήνα και έπειτα Ναυτικό Δίκαιο στο Αμβούργο. Από το 1926 και για 9 χρόνια ήταν στο τιμόνι του Ταμείου Ασφαλίσεως Καπνεργατών. Ανέλαβε τη γενική διεύθυνση του νεοσύστατου ΙΚΑ το 1934 και παρέμεινε επί 20 χρόνια στη θέση αυτή. Το 1947 έγινε καθηγητής Κοινωνικής Πολιτικής και Εργατικού Δικαίου. Εισήγαγε και επιμελήθηκε τη σύνταξη του σχετικού νόμου "Περί κοινωνικών ασφαλίσεων".  Συνέγραψε πολλά έργα, όπως "Κοινωνικές Ασφαλίσεις", "Το Εργατικόν Δίκαιον" κ. ά.
Ο Αγαλλόπουλος απεβίωσε σε ηλικία 64 ετών από συγκοπή, ενώ μιλούσε στα γραφεία της ΓΣΕΕ, κατά τα εγκαίνια της Σχολής Εκπαιδεύσεως Εργατικών Στελεχών, όπου παρευρισκόταν και ο υπουργός Εργασίας, Αριστείδης Δημητράτος. Ήταν το πρώτο σεμινάριο για την εκπαίδευση εργατικών στελεχών.

## Έργα

# Αι Κοινωνικαί Ασφαλίσεις - Ερμηνεία του Νόμου 6298 Περί Κοινωνικών Ασφαλίσεων, Αθήναι, 1936
# Ιδιωτικόν Ασφαλιστικόν Δίκαιον - Cesare Vivante καθ. Πανεπ. Ρώμης. Μετάφρασις εκ της Ε' ιταλικής εκδόσεως μετά πλείστων προσθηκών και πλήρους προσαρμογής προς τα εν Ελλάδι, Τεύχος Α', 1931
# Η Προστασία του Ασθενούς Ναυτικού. Συμβολή εις την εξέλιξιν του θεσμού των κοινωνικών ασφαλίσεων, 1931
# Η Απλόποίησις των ασφαλιστικών περιπτώσεων εν τη κοινωνική ασφαλίσει, 1932
# Η Βάσις της Κοινωνικής Ασφαλίσεως. Ερμηνεία των άρθρων 2 και 3 του νόμου 5733 >, 1933
# Η Υποχρέωσις του Εργοδότου δια την Καταβολήν της Κοινωνικής Εισφοράς, 1934
# Κοινωνικαί Ασφαλίσεις, Αθήναι, 1955

## Παραπομπές


Κατηγορία:Έλληνες νομικοί
Κατηγορία:Έλληνες αξιωματικοί του Λιμενικού Σώματος
Κατηγορία:Έλληνες κοινωνιολόγοι
Νικόλαος Αθανασίου

Ο **Νικόλαος Αθανασίου** του Βασιλείου (Πόποβο, 1η Ιανουαρίου 1912 - 7 Σεπτεμβρίου 1989) ήταν Έλληνας βουλευτής.

## Βιογραφία
Γεννήθηκε στην Αγία Κυριακή του Σουλίου. Εργάστηκε ως δημοσιογράφος στην εφημερίδα "Ηπειρωτικός Αγών" και έπειτα ως δημοτικός υπάλληλος.  Ανέπτυξε αντιστασιακή δράση με τον Ναπολέοντα Ζέρβα. Εξελέγη για πρώτη φορά βουλευτής Ιωαννίνων με το Εθνικό Κόμμα Ελλάδας (Εθνικής Αντιστάσεως) το 1946. Στη συνέχεια εξελέγη βουλευτής με τον Ελληνικό Συναγερμό στις εκλογές του 1952. To 1951 ήταν Γενικός Γραμματέας του υπουργείου Δημοσίων Έργων.

Το 1956 εκλέγεται ξανά με την ΕΡΕ στην περιφέρεια Θεσπρωτίας-Ιωαννίνων, όπως και στην εκλογική περιφέρεια Θεσπρωτίας το 1958, 1961, 1963 και 1964. Εντάχθηκε τέλος στη Νέα Δημοκρατία, με την οποία εξελέγη βουλευτής Θεσπρωτίας το 1974.

Στην κυβέρνηση Κ. Καραμανλή υπηρέτησε ως υφυπουργός Εσωτερικών, από τις 29 Φεβρουαρίου 1956 ως τις 5 Μαρτίου 1958.

Απεβίωσε τον Σεπτέμβριο του 1989 και κηδεύτηκε στις 8 Σεπτεμβρίου από τον ιερό ναό Κοιμήσεως Θεοτόκου της Παραμυθιάς. Άφησε πίσω του τη σύζυγό του, Θεοδώρα, παιδιά και εγγόνια.

## Παραπομπές


Κατηγορία:Έλληνες υφυπουργοί Εσωτερικών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ιωαννίνων
Κατηγορία:Βουλευτές Θεσπρωτίας
Κατηγορία:Βουλευτές Ιωαννίνων-Θεσπρωτίας
Νησί Πιττ

Το **νησί Πιττ** είναι το δεύτερο μεγαλύτερο στο Αρχιπέλαγος του Τσάταμ, εδαφική περιοχή της Νέας Ζηλανδίας. Ονομάζεται Ρανγκιαούρια (Rangiauria) στα Μαορί και Ρανγκιαοτέρα (Rangiaotera) στη γλώσσα μοριόρι.

Το νησί Πιττ έχει 65 τετραγωνικά χιλιόμετρα. Βρίσκεται 770 χιλιόμετρα ανατολικά από τα κυρίως νησιά της Νέας Ζηλανδίας και είναι 20 χιλιόμετρα από το νησί Τσάταμ, με το οποίο χωρίζεται με το στενό του Πιττ. Το νησί είναι πολύ λοφώδες. Το υψηλότερο σημείο του υψώνεται 231 μέτρα πάνω από τη θάλασσα. Το 2011 το νησί του Πιττ έχει πληθυσμό 38 άτομα. Το νησί αυτό είναι η πρώτη κατοικημένη περιοχή στη Γη που παρακολουθεί την ανατολή του ηλίου κάθε Πρωτοχρονιά με βάση την τοπική ζώνη ώρας.

## Ιστορία
Το νησί Πιττ αρχικά είχε κατοικηθεί από τους Μοριόρι, ιθαγενείς των νησιών Τσάταμ. Τα αρχαιολογικά τους απομεινάρια υπάρχουν παντού στο νησί. Μεγάλες ποσότητες τεχνουργημάτων συνεχώς έρχονται στο φως. Κανένα απομεινάρι από το σκάλισμα στο δέντρο (τέχνη των Μοριόρι που ονομάζεται μομόρι ρακάου) δεν είναι ορατό στο νησί αλλά υπάρχουν αρχεία που λένε ότι κάποτε υπήρχαν. 

Οι πρώτοι Ευρωπαίοι που είδαν το νησί ήταν το πλήρωμα του πλοίου Τσάταμ ( η πλήρης αγγλική ονομασία είναι HMS Chatham) του Γουίλιαμ Μπρόουτον το 1791. Το νησί ονομάστηκε από τον Γουίλιαμ Πιττ, πρώτο κόμη του Τσάταμ. Πενήντα χρόνια μετά, η ονομασία του νησιού απλοποιήθηκε σε Πιττ.

Κατηγορία:Νησιά της Νέας Ζηλανδίας
Μιχαήλ Γ. Καντακουζηνός

Ο **Μιχαήλ Γ. Καντακουζηνός** (1876 - 1928) ήταν Ρουμάνος πολιτικός.

## Βιογραφικά στοιχεία

Ήταν γιος του Γεωργίου Γρηγορίου Καντακουζηνού, πρωθυπουργού της Ρουμανίας και μέλους της αριστοκρατικής οικογένειας των Καντακουζηνών. Συμμετείχε ενεργά στην πολιτική ζωή της χώρας εντασσόμενος στο Συντηρητικό κόμμα. Διετέλεσε αναπληρωτής δήμαρχος του Βουκουρεστίου καθώς και υπουργός δικαιοσύνης κατά τις περιόδους 1910 - 1913 και 1916 - 1918. Κατοικούσε στο Παλάτι των Καντακουζηνών.

Το 1928 σκοτώθηκε σε αυτοκινητιστικό δυστύχημα. Ήταν παντρεμένος με την Μαρούσα, η οποία στη συνέχεια παντρεύτηκε τον συνθέτη Ενέσκου, και είχαν δύο παιδιά μεταξύ των οποίων τον Κονσταντίν Καντακουζηνό.  

## Παραπομπές


Κατηγορία:Οικογένεια Καντακουζηνών Ρουμανίας
Κατηγορία:Ρουμάνοι πολιτικοί
Προγκρές Μ1-9

Το **Προγκρές Μ1-9** (η NASA το ονόμασε **Progress 9** or **9P**) ήταν ρωσικό μη επανδρωμένο διαστημόπλοιο τύπου Προγκρές-Μ, το οποίο εκτοξεύτηκε το 2002 για να ανεφοδιάσει τον Διεθνή Διαστημικό Σταθμό. Μετέφερε προμήθειες, συμπεριλαμβανομένων τροφίμων, νερού, οξυγόνου και επιστημονικού εξοπλισμού για την διεξαγωγή επιστημονικής έρευνας.

## Αποστολή
Εκτοξεύτηκε με πύραυλο Soyuz-FG από το κοσμοδρόμιο του Μπαϊκονούρ στις 25 Σεπτεμβρίου 2002 (16:58:24 GMT) και συνδέθηκε με το τμήμα Ζβεζντά του σταθμού στις 29 Σεπτεμβρίου Παρέμεινε στον σταθμό για τέσσερις μήνες, συγκεκριμένα μέχρι και την 1η Φεβρουαρίου 2003 (16:00:54 GMT). Καταστράφηκε στην ατμόσφαιρα, πάνω από τον Ειρηνικό Ωκεανό, την ίδια ημέρα και μερικές ώρες μετά την καταστροφή του διαστημικού λεωφορείου Columbia.

## Δείτε επίσης
* Διαστημικές αποστολές το 2002
* Διαστημικές αποστολές το 2003

## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2002
Ευρωπαϊκό Συμβούλιο Οφθαλμολογίας

EBO_Signet.jpg


Το Ευρωπαϊκό Συμβούλιο της Οφθαλμολογίας (European Board of Ophthalmology-ΕΒΟ) είναι η ευρωπαϊκή επαγγελματική ένωση για την οφθαλμολογία.

Ιδρύθηκε το 1992 στο Λονδίνο και είναι μια εξειδικευμένη υπηρεσία της Ευρωπαϊκής Ένωσης Ειδικευμένων Ιατρών (UEMS). Η εταιρεία παρουσιάζει τον εαυτό της να έχει στόχο να ενοποιήσει τα εκπαιδευτικά πρότυπα στην οφθαλμολογία στην Ευρώπη και να διασφαλίσει την ποιότητα της.Η εταιρία απονέμει τον τίτλο "Fellow του Ευρωπαϊκού Συμβουλίου Οφθαλμολογίας» (FEBO) μετά από μια εξειδικευμένη εξέταση. Σε ορισμένες ευρωπαϊκές χώρες όπως η Ελβετία και το Βέλγιο, η δοκιμή αυτή αντικαθιστά την εθνική εξετάση πιστοποίησης. Η εξέταση αυτή έγινε για πρώτη φορά στην Ρώμη το 1995 και έκτοτε γίνεται κάθε φορά στο Παρίσι αρχές Μαϊου.

Για τους Έλληνες η εξέταση είναι προαιρετική, και ο εξεταζόμενος δύναται να την κάνει μετά το τρίτο έτος της ειδικότητας του. Η εξέταση απαρτίζεται από πέντε μέρη, το πρώτο εκ των οποίων είναι το γραπτο με 52 ερωτήσεις με πέντε υποερωτήματα το καθένα (συνολικά 260 ερωτήσεις) που διαρκεί 2,5 ώρες και από τέσσερεις προφορικές (που ονομάζονται σταθμοί) και καλύπτουν τις οφθαλμολογικές υποειδικότητες.

Κάθε συνδεδεμένη χώρα έχει και τον Εθνικό της αντιπρόσωπο. Από την Ελλάδα, η εθνική αντιπρόσωπος μας είναι η Τίνα Ξηρού, διευθύντρια οφθαλμολογίας στο Νοσοκομείο του Ελληνικού Ερυθρού Σταυρού "Κοργιαλένειο- Μπενάκειο" της Αθήνας.

Συγκεκριμένα στον πρώτο σταθμό εξετάζονται Οπτική, Διάθλαση, Παιδιατρική οφθαλμολογία και Νεύρο-οφθαλμολογία, στον δεύτερο εξετάζεται Κερατοειδής, Εξωτερική οφθαλμική νόσος, Κόγχος και Επιπεφυκώς, στον τρίτο σταθμό εξετάζεται Γλάυκωμα, Καταρράκτης και Διαθλαστική χειρουργική, και στο τέταρτο εξετάζεται η Παθολογία του οπισθίου ημιμορίου, Οφθαλμικές Φλεγμονές και Ραγοειδίτιδες.

Κάθε Απρίλιο η Ελληνική Οφθαλμολογική Εταιρεία διοργανώνει τριήμερο δωρεάν προπαρασκευαστικό σεμινάριο, για την προετοιμασία των υποψηφίων. 

Ο υπολογισμός του σκορ γίνεται με βάση των εξής τύπο:

EBOD= (0.4 x MCQ)+ [0.15 x (VV1+VV2+VV3+VV4)]

όπου MCQ είναι η βαθμολογία από το γραπτό
και VV 1-...-4 είναι οι σταθμοί της προφορικής εξέτασης

Η δε ύλη της εξέτασης είναι το εγχειρίδιο JJ Kanski και η σειρά Βασικών Κλινικών Επιστημών της Αμερικάνικης Ακαδημίας Οφθαλμολογίας.

**Σύνδεσμοι**

ebo-online.orgιστοσελίδα του «European Board of Ophthalmology" 

uems-ophtalmologie.org Ευρωπαική Ένωση Ειδικευμένων Ιατρών- τμήμα οφθαλμολογίας (UEMS- Opthalmology) 

http://soevision.org/ Ευρωπαϊκή Οφθαλμολογική Εταιρεία

**Πηγές**

https://web.archive.org/web/20160310054942/http://www.eurotimes.org/node/1367

https://web.archive.org/web/20150716004804/http://ebo-online.org/newsite/EBODexam/structure.asp

https://web.archive.org/web/20150716004720/http://ebo-online.org/newsite/EBODexam/scorecalculation.asp

https://web.archive.org/web/20150716004848/http://ebo-online.org/newsite/EBODexam/syllabus.asp

https://web.archive.org/web/20140917210805/http://eurotimes.org/node/1305

https://web.archive.org/web/20160325234835/http://www.eyenet.gr/post/979

Κατηγορία:Επαγγελματικές ενώσεις
Κατηγορία:Οφθαλμολογία
Κατηγορία:Ιατρικοί και υγειονομικοί οργανισμοί με έδρα την Ευρώπη
Ρωμανός Άρτας

*Για οικισμούς στην Ελλάδα με το ίδιο όνομα δείτε το λήμμα: [[Ρωμανός]]*

Το χωριό **Ρωμανός** ή κατά τους παλαιότερους *Ρωμανού*, είναι ημιορεινός οικισμός στα κεντρικά Τζουμέρκα του νομού Άρτας σε υψόμετρο 440 μέτρων.

## Γεωγραφία - Ιστορία
Ο Ρωμανός είναι ένα από τα επτά χωριά της Τζούμας, μέρος της οροσειράς των Τζουμέρκων. Βρίσκεται δυτικά του Άραχθου ποταμού, Β.-ΒΑ. της Άρτας σε απόσταση 47 χλμ. και είναι κτισμένος ανάμεσα στα χωριά Κάτω Γραικικό και Γουριανά. Ανήκει στο νομό Άρτας και το δήμο Κεντρικών Τζουμέρκων με έδρα το Βουργαρέλι, της περιφέρειας Ηπείρου. Ειδικότερα, σύμφωνα με το σχέδιο σχέδιο Καλλικράτης το χωριό υπάγεται στην Δημοτική Ενότητα Αγνάντων και την Τοπική Κοινότητα Γραικικού και σύμφωνα με την απογραφή 2011 έχει πληθυσμό 39 κατοίκους. Τα άλλα χωριά της Τζούμας είναι το Άνω Γραικικό, το Κάτω Γραικικό, τα Κουκούλια, τα Γουριανά, το Σελίο και η Γραβιά. Το χωριό δημιουργήθηκε από Σουλιώτες που ήρθαν στην περιοχή από τον ομώνυμο οικισμό της Λάκκας Σουλίου μετά την καταστροφή του Σουλίου από τον Αλή Πασά. Οι κύριες ασχολίες των κατοίκων είναι η κτηνοτροφία και η αγροτική καλλιέργεια κυρίως για οικιακή χρήση.

## Παραπομπές




Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Κατηγορία:Δήμος Αγνάντων
Εξωτερική πράξη

Aν Α και Ε είναι δύο μη κενά σύνολα, τότε κάθε απεικόνιση του καρτεσιανού γινομένου Α × Ε στο Ε λέγεται **εξωτερική πράξη** στο Ε με *συντελεστές* (ή *[[τελεστής|τελεστές]]*) από το σύνολο Α.

Παράδειγμα εξωτερικής πράξης είναι ο βαθμωτός πολλαπλασιασμός στη γραμμική άλγεβρα. Σε αυτή την περίπτωση το Α είναι ένα σώμα και το Ε είναι ένας διανυσματικός χώρος. Το εσωτερικό γινόμενο δύο διανυσμάτων, όμως, δεν είναι εξωτερική πράξη, καθώς αποτελεί απεικόνιση από το ΑxΑ στο Ε, όπου τώρα το Ε είναι σώμα και το Α διανυσματικός χώρος.

Κατηγορία:Θεωρία συνόλων
Κλάιστ (αποσαφήνιση)

Το επώνυμο Κλάιστ (Kleist) ή φον Κλάιτ  (von Kleist) αφορά τους παρακάτω:

* Έβαντ Κρίστιαν φον Κλάιστ (Ewald Christian von Kleist) - Γερμανός (Πρώσος) στρατιωτικός και ποιητής.
* Κουουπίκ Κλάιστ (Jakob Edvard Kuupik Kleist) - πολιτικός από τη Γροιλανδία, ο οποίος διετέλεσε πρωθυπουργός της νήσου.
* Χάινριχ φον Κλάιστ (Bernd Heinrich Wilhelm von Kleist) - Γερμανός ρομαντικός ποιητής.
* Πάουλ Έβαλντ φον Κλάιστ (Paul Ludwig Ewald von Kleist) - Στρατάρχης του Τρίτου Ράιχ.
Κλούγκε (αποσαφήνιση)

Το επώνυμο Κλούγκε (Kluge) ή φον Κλούγκε (φον Κλούγκε) 

* Βόλφγκανγκ φον Κλούγκε (Wolfgang von Kluge, 1892 – 1976) - Γερμανός στρατηγός του Δευτέρου Παγκοσμίου Πολέμου
* Γκύντερ φον Κλούγκε (Günther von Kluge, 1882-1944) - Στρατάρχης του Τρίτου Ράιχ
* Κουρτ Κλούγκε (Kurt Kluge, 1886-1849) - Γερμανός ποιητής και γλύπτης
* Φρίντριχ Κλούγκε (Friedrich Kluge, 1856-1926) - Γερμανός γλωσσολόγος
Λειβαδιακός Λειβαδιών

Ο **Λειβαδιακός Λειβαδιών** ήταν κυπριακός αθλητικός σύλλογος με έδρα τα Λιβάδια της επαρχίας Λάρνακας. Διατηρούσε ομάδα ποδοσφαίρου η οποία έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Επιπλέον, διατηρούσε ομάδα ποδοσφαίρου σάλας η οποία είχε συμμετοχές στην Α΄ κατηγορία της Κύπρου.

## Ιστορία

Ο Λειβαδιακός ιδρύθηκε το 1971. Η αρχική ονομασία του σωματείου ήταν *Αναγέννηση*, στη συνέχεια έγινε *Αθλητικής Όμιλος Λιβαδιών* και στο τέλος *Λειβαδιακός*. Χρώματα της ομάδας ήταν το κίτρινο και το πράσινο. Αρχικά, εντάχθηκε στην Επαρχιακή Ποδοσφαιρική Ένωση Λάρνακας (ΕΠΕΛ).

Το 1987 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη του συμμετοχή στη Δ΄ κατηγορία, την περίοδο 1987-88, τερμάτισε στην προτελευταία θέση του ομίλου του και υποβιβάστηκε στα αγροτικά (τοπικά) πρωταθλήματα.

Επανεντάχθηκε στη Δ΄ κατηγορία το 1989 μέσω του πρωταθλήματος ένταξης. Συμμετείχε στη Δ΄ κατηγορία για τρεις περιόδους. Την περίοδο 1991-92 κατέκτησε το πρωτάθλημα του ομίλου του και προβιβάστηκε στη Γ΄ κατηγορία. Συμμετείχε 2 περιόδους στη Γ΄ κατηγορία. Υποβιβάστηκε την περίοδο 1993-94. Ακολούθησαν 2 συμμετοχές στη Δ΄ κατηγορία. Την περίοδο 1995-96 τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Ακολούθως το ποδοσφαιρικό τμήμα διαλύθηκε.

Το 2010 το σωματείο αποφάσισε να ενεργοποιήσει το ποδοσφαιρικό τμήμα του Λειβαδιακού Λειβαδιών και για το λόγο αυτό ενοποιήθηκε με τη Σαλαμίνα Λειβαδιών, ομάδα που ίδρυσαν οι πρόσφυγες που εγκαταστάθηκαν στα Λιβάδια, δημιουργώντας την ομάδα Λειβαδιακός/Σαλαμίνα Λειβαδιών. Το 2020 η ομάδα επαναδραστηριοποιήθηκε και συμμετέχει στις διοργανώσεις της ΕΠΕΛ. Το 2022 ενοποιήθηκε με το ΘΟΪ/ΑΕΚ Λειβαδιών δημιουργώντας την ομάδα FC Λειβάδια. 





1Η Δ΄ κατηγορία ήταν χωρισμένη σε τρεις ομίλους. Ο Λειβαδιακός συμμετείχε στον όμιλο Λάρνακας-Αμμοχώστου.


## Ποδόσφαιρο σάλας
Ο Λειβαδιακός απο το 2003 μέχρι το 2014 διατηρούσε και ομάδα ποδοσφαίρου σάλας με συμμετοχές στην Α΄ κατηγορία και Β΄ κατηγορία. Η ομάδα έχει κατακτήσει δύο φορές το πρωτάθλημα Β΄ κατηγορίας.

## Τίτλοι

### Ποδόσφαιρο

*Πρωτάθλημα Δ΄ κατηγορίας: 
**Πρωταθλητής (1): 1992 (όμιλος Λάρνακας-Αμμοχώστου)
*Πρωτάθλημα ένταξης (2): 1987 (περιφέρεια Λάρνακας/Αμμοχώστου), 1989 (περιφέρεια Λάρνακας/Αμμοχώστου)
*Πρωτάθλημα πρωταθλητριών ΣΤΟΚ: 
**Πρωταθλητής (1): 1989
*Πρωτάθλημα ΕΠΕΛ
**Πρωταθλητής (3): 1986, 1987, 1989
*Κύπελλο ΕΠΕΛ
**Κυπελλούχος (2): 1975, 1984

### Ποδόσφαιρο Σάλας

*Πρωτάθλημα Β΄ Κατηγορίας: 
**Πρωταθλητής (2): 2004, 2013

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1971
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακές ομάδες ποδοσφαίρου σάλας
Κατηγορία:Λιβάδια Λάρνακας
Κλαρκ (αποσαφήνιση)

## Επώνυμο (Clark)
Το επώνυμο Κλαρκ (Clark) αναφέρεται στους παρακάτω:

* Άλβαν Γκράχαμ Κλαρκ (1832-1897) - Αμερικανός αστρονόμος
* Αλεξάντερ Ρος Κλαρκ (1828-1914) - Άγγλος γεωδαίτης
* Έλεν Κλαρκ (Helen Elizabeth Clark, 1950) - Νεοζηλανδή πολιτικός, που διετέλεσε πρωθυπουργός της χώρας της.
* Έλερι Κλαρκ (Ellery Harding Clark, 1874–1949) - Αμερικανός αθλητής, ολυμπιονίκης το 1896.
* Κέιντρεν Κλαρκ - Αμερικανός αθλητής καλαθοσφαίρισης
* Μαρκ Γουέιν Κλαρκ (Mark Wayne Clark, 1896-1984) - Αμερικανός στρατηγός.

## Επώνυμο (Clarke)
Το επώνυμο Κλαρκ (Clarke) αναφέρεται στους παρακάτω:

* Άρθουρ Κλαρκ (Sir Arthur Charles Clarke, 1917-2008) - Άγγλος συγγραφέας επιστημονικής φαντασίας
* Έντι Κλαρκ (Edward Allan Clarke, 1950-2018) - Άγγλος κιθαρίστας
* Έντουαρντ Ντάνιελ Κλαρκ (Edward Daniel Clarke, 1769–1822) - Άγγλος ορυκτολόγος, εξερευνητής και κληρικός
* Σάμιουελ Κλαρκ (Samuel Clarke, 1675–1729) - Άγγλος φιλόσοφος και κληρικός.
* Μάρκους Κλαρκ (Marcus Andrew Hislop Clarke, 1846–1881) - Αυστραλός συγγραφέας και ποιητής.
* Ρεβέκκα Κλαρκ (Rebecca Clarke, 1886–1979) - Αγγλίδα μουσικός

## Τοπωνύμια

### Ηνωμένες Πολιτείες
* Κλαρκ (Καλιφόρνια) (Clark, California)
* Κλαρκ (Κολοράντο) (Clark, Colorado)
* Κλαρκ (Μιζούρι) (Clark, Missouri)
* Κλαρκ (Νιου Τζέρσεϊ) (Clark, New Jersey)
* Κλαρκ (Πενσυλβάνια) (Clark, Pennsylvania)
* Κλαρκ (Νότια Ντακότα) (Clark, South Dakota)
* Κλαρκ (Δυτική Βιρτζίνια) (Clark, West Virginia)
* Κλαρκ (Ουισκόνσιν) (Clark, Wisconsin)
Λίλα Χριστοφορίδου

Η **Κυριακούλα (Λίλα) Χριστοφορίδου** (Πειραιάς, 1939 - Αθήνα, 9 Σεπτεμβρίου 2024) ήταν Ελληνίδα πολιτικός.

## Βιογραφικά στοιχεία
Γεννήθηκε το 1939 στον Πειραιά. Σπούδασε νομικά και πολιτικές επιστήμες στο Αριστοτέλειο Πανεπιστήμιο Θεσσαλονίκης (ΑΠΘ).

Υπήρξε μέλος του Διοικητικού Συμβουλίου του Δικηγορικού Συλλόγου Αθηνών (ΔΣΑ), μέλος του Συνδέσμου Ελληνίδων Επιστημόνων και της Ένωσης Ελληνίδων Νομικών. Παντρεύτηκε τον Λευτέρη Βερυβάκη, βουλευτή και υπουργό του ΠΑΣΟΚ και συνεργάτη του Αλέξανδρου Παναγούλη.

Εκλέχθηκε βουλευτής Επικρατείας του ΠΑΣΟΚ το 1981.

Απεβίωσε στις 9 Σεπτεμβρίου 2024, σε ηλικία 85 ετών. Κηδεύτηκε  στις 12 Σεπτεμβρίου στο Πρώτο Νεκροταφείο Αθηνών .

## Πηγές


Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με το ΠΑΣΟΚ
Διονύσιος Πολυζωγόπουλος

Ο **Διονύσιος Πολυζωγόπουλος** ήταν Έλληνας πολιτικός.

## Βιογραφικά στοιχεία

Γεννήθηκε στον Πύργο Ηλείας. Εξελέγη βουλευτής στις εκλογές του Νοεμβρίου 1910.

Γιος του ήταν ο Σταύρος Πολυζωγόπουλος.

## Παραπομπές


Κατηγορία:Βουλευτές Ηλείας
Σταύρος Πολυζωγόπουλος

Ο **Σταύρος Πολυζωγόπουλος** (1884 - 1967) ήταν Έλληνας πολιτικός.

## Βιογραφικά στοιχεία

Γεννήθηκε στον Πύργο Ηλείας και ήταν γιος του Διονύσιου Πολυζωγόπουλου. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος στον Πύργο. Εξελέγη πρώτη φορά βουλευτής Αχαΐας και Ήλιδος με την υποστήριξη του Κόμματος Ελευθεροφρόνων στις εκλογές του 1926 και επανεξελέγη βουλευτής Ηλείας στις εκλογές του 1933 με το ίδιο κόμμα. Επανεξελέγη στις εκλογές του 1946 με το Εθνικόν Κόμμα Ελλάδος, του 1950 με το Μέτωπον Εθνικής Αναδημιουργίας, του 1951 και 1952 με τον Ελληνικό Συναγερμό για να προσχωρήσει τελικώς στην Εθνική Ριζοσπαστική Ένωση, με την οποία και εξελέγη βουλευτής στις εκλογές του 1956,  1958, 1961, 1963 και 1964.

Διετέλεσε υφυπουργός Συγκοινωνιών στην κυβέρνηση Μεταξά την περίοδο 1938 - 1941, υπουργός Κοινωνικής Πρόνοιας στην κυβέρνηση Παπάγου την περίοδο 1954 - 1955 καθώς και Υπουργός Εργασίας στην κυβέρνηση Καραμανλή την περίοδο 1955 - 1956.

## Παραπομπές


Κατηγορία:Βουλευτές Ηλείας
Κατηγορία:Βουλευτές Αχαΐας-Ήλιδος
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Μέτωπο Εθνικής Αναδημιουργίας
Προσδόκιμο ζωής της γάτας

Το **[[Προσδόκιμο επιβίωσης|προσδόκιμο ζωής]] μιας [[Γάτα|γάτας]]** είναι συνήθως 12-15 χρόνια. Ωστόσο, μερικές γάτες μπορεί να φτάσουν την ηλικία των 21 ετών ή και περισσότερο. Συγκριτικά, ο μέσος όρος του προσδόκιμου ζωής των ανθρώπων στις Ηνωμένες Πολιτείες το 2014 ήταν 79,56 χρόνια. Ένας χρόνος μιας γάτας είναι περίπου συγκρίσιμος, από αναπτυξιακής άποψης, με 15 ανθρωπινά χρόνια. Τα επόμενα έτη της ζωής μιας γάτας προσθέτουν πακοροτ προοδευτικά λιγότερα χρόνια σε ισοδύναμο της ανθρώπινης ηλικίας, έτσι ώστε μια γάτα 15 ετών είναι περίπου συγκρίσιμη, αναπτυξιακά, με έναν άνθρωπο 76 ετών. Η μεγαλύτερη ηλικία επίσημα καταγεγραμένη από κτηνιάτρους στην Ελλάδα είναι από μια αρσενική στειρωμένη 28 ετών, η οποία ήταν και αιμοδότης στο Νοσοκομείο Ζώων Άγιος Μόδεστος στην Εκάλη.

Ο παρακάτω πίνακας παρουσιάζει την αντιστοιχία μεταξύ της χρονολογικής ηλικίας της γάτας και την ηλικία ενός ανθρώπου σε συγκρίσιμο στάδιο ανάπτυξης.

Η γηραιότερη γάτα που έχει καταγραφεί ποτέ ήταν η Creme Puff, η οποία πέθανε το 2005, έχοντας συμπληρώσει την ηλικία των 38 χρόνων και 3 μερών(που ισοδυναμεί με την ανθρώπινη ηλικία των 168 χρόνων).
centre|thumb|526x526px

## Δείτε επίσης
* Creme Puff (γάτα)
* Tiffany Two

## Παραπομπές


Κατηγορία:Γάτες
Κατηγορία:Γήρανση
Γεώργιος Θεμελής

Ο **Γεώργιος Θεμελής** (1897 - 30 Σεπτεμβρίου 1969) ήταν υποπτέραρχος της ελληνικής Πολεμικής Αεροπορίας, πολιτικός και συνεργάτης της Ναζιστικής Γερμανίας. Διορίσθηκε νομάρχης Πέλλας από τη δωσιλογική κυβέρνηση επί Κατοχής και αργότερα διετέλεσε βουλευτής Α΄ Θεσσαλονίκης της ΕΡΕ και υφυπουργός Εθνικής Αμύνης με υπουργό τον Κωνσταντίνο Καραμανλή.

## Βιογραφικά στοιχεία
Γεννήθηκε στη Θεσσαλονίκη το 1897 εποχή που η πόλη ήταν ακόμα υπό οθωμανική κατοχή. Σπούδασε στη Στρατιωτική Σχολή Ευελπίδων (ΣΣΕ), από την οποία αποφοίτησε το 1918. Συμπλήρωσε τις σπουδές του στην τότε Ανωτέρα Σχολή Πολέμου, ενώ μετεκπαιδεύτηκε και στη Γαλλία (Γαλλική Σχολή Αεροπορίας και Γαλλική Σχολή Πολέμου). Όταν η Πολεμική Αεροπορία έγινε ανεξάρτητος κλάδος των ελληνικών Ενόπλων Δυνάμεων το 1930, ο Θεμελής εντάχθηκε σ' αυτή.

Την περίοδο της Κατοχής, ο Θεμελής διορίστηκε έμμισθος νομάρχης Πέλλας από την δωσιλογική κυβέρνηση Τσολάκογλου. Γι' αυτή τη θέση τον πρότεινε ο - επίσης διορισμένος από τους Ναζί - γενικός επιθεωρητής νομαρχιών Αθανάσιος Χρυσοχόου. Υποστήριξε ότι ο Θεμελής θα προάσπιζε όσο μπορούσε τα ελληνικά συμφέροντα απέναντι σε τυχόν αποσχιστικές τάσεις του σλαβόφωνου πληθυσμού. Παράλληλα, ο Θεμελής δραστηριοποιήθηκε και ως μέλος της αμφιλεγόμενης οργάνωσης «*[[Πανελλήνια Απελευθερωτική Οργάνωση|Πανελληνίου Απελευθερωτικής Οργανώσεως]] *» (ΠΑΟ). Η όλη πολιτεία και συμπεριφορά του την περίοδο της Κατοχής είναι εξαιρετικά αμφιλεγόμενη, με αριστερούς, ΕΑΜογενείς αλλά και πολλούς κεντρώους, όπως κιο ίδιος ο Μαξ Μέρτεν στην δίκη του, να τον κατηγορούν ευθέως ως δωσίλογο, υπηρέτη των Γερμανών, και σφαγέα άμαχου πληθυσμού, ενώ αντίθετα οι δεξιοί θεωρούσαν ότι με τη δράση του προστάτευσε τα ελληνικά εθνικά συμφέροντα.

Κατά τον εμφύλιο πόλεμο ο Θεμελής πολέμησε και συνέχισε την καριέρα του στην Πολεμική Αεροπορία (τότε *Ελληνική Βασιλική Αεροπορία*), από την οποία τελικά αποστρατεύθηκε με το βαθμό του υποπτέραρχου.

Στη συνέχεια ασχολήθηκε με την πολιτική και εκλεγόταν βουλευτής Α΄ Θεσσαλονίκης με την ΕΡΕ από το 1956 έως το 1967, ενώ την τριετία 1958-61 ήταν υφυπουργός Εθνικής Αμύνης με υπουργό τον ίδιο τον Κωνσταντίνο Καραμανλή.

Το 1958 έλαβε διαστάσεις η Υπόθεση Μέρτεν που αφορούσε στον ναζιστή αξιωματούχο Μαξ Μέρτεν, κατηγορούμενο για εγκλήματα πολέμου στην περιοχή της Θεσσαλονίκης. Ο Μέρτεν αθωώθηκε στη Γερμανία, αλλά ισχυρίστηκε στην κατάθεσή του, ότι ο πρωθυπουργός Καραμανλής, ο υπουργός Εσωτερικών, Τάκος Μακρής, η σύζυγός του, Δοξούλα και ο υφυπουργός Εθνικής Άμυνας, Γεώργιος Θεμελής, υπήρξαν συνεργάτες των Γερμανών.

Πέθανε στις 30 Σεπτεμβρίου 1969, σε ηλικία 72 ετών.

Ήταν μέλος της Εταιρείας Μακεδονικών Σπουδών στην οποία δώρισε αριθμό βιβλίων.
Σύζυγος:
Παντρεύτηκε την Αναστασία Βλαχοδήμου, καταγόμενη από τους Καλαρρύτες Ιωαννίνων.

## Πηγές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Έλληνες συνεργάτες της ναζιστικής Γερμανίας
Κατηγορία:Βουλευτές Α΄ Θεσσαλονίκης
Κατηγορία:Νομάρχες Πέλλας
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υφυπουργοί Εθνικής Άμυνας
Κατηγορία:Αντισημιτισμός στην Ελλάδα
Κατηγορία:Φασισμός στην Ελλάδα
Κατηγορία:Μακεδόνες